Спенсър Бонавентчър Трейси () е американски театрален и филмов актьор, известен със своята естественност. Той играе в 75 филма в периода от 1930 до 1967 г. и е една от главните звезди на Златния век на Холивуд. Номиниран е за Оскар девет пъти и печели два Оскара за най-добра мъжка роля: за „Храбрите капитани“ (1937) г. и за „Градът на момчетата“ (1938) г., споделяйки този рекорд с Лорънс Оливие. През 1999 година Американският филмов институт включва Трейси под номер 9 в класацията на най-големите мъжки звезди на класическото холивудско кино.